**Referat af mødet i Handicaprådet Aarhus Kommune den 10. februar 2022**

**Hybrid afholdelse: Aarhus Rådhus, Receptionslokalet & på MS Teams**

Pga. Corona hos flere af deltagerne, blev mødet afholdt som hybrid-møde, dvs. med mulighed for at deltage virtuelt via MS Teams.

1. **Velkommen og dagsorden**

**Lederen af sekretariatet for Handicaprådet, Per Jensen bød velkommen til alle i det nye, sammensatte handicapråd.**

1. **Præsentation af Handicaprådets medlemmer og sekretariat**

Der var en gensidig præsentation af alle handicaprådets medlemmer og sekretariatet. Der var desværre afbud fra Christian Baller (nyvalgt politiker i Handicaprådet) og Helle Mølgaard fra MBU.

1. **Valg af formand og næstformand**

**Finn Amby blev valgt til formand**

**Polly Dutschke blev valgt til næstformand**

1. **Orientering og drøftelse af Handicaprådets arbejde**

Finn bød velkommen til alle i handicaprådet, herunder også de nye politikere. Det blev understreget, at handicaprådet er et fælles råd og et dialogforum, hvor rådet alt andet lige er enige om den linje, der lægges. Den gode og konstruktive dialog i rådet er med til at byrådet lytter mere til rådet, således at livsvilkårene for mennesker med handicap kan blive bedre.

Nedenstående punkter blev bl.a. nævnt som input til fokus for rådet den kommende tid og gensidige forventninger:

* Hvad forventer vi (politikere og organisationer) – hvad er det for et resultat, der skal komme ud af det?
* Hvad er det, der skal til, for at vi kan gøre det godt og bæredygtigt sammen i fællesskab? (Således at vi kan løfte sammen).
* Opfordring til politikere om at komme med nogle varsler ift. at kunne klæde politikerne på til budgetforhandlingerne hvert år.
* Handicappolitikken er bagtæppet for arbejdet.
* Snitfladen mellem styregruppen (for implementering af handicappolitikken) og hvornår handicaprådet skal involveres heri.
* Pressedækning og kommunikation af handicaprådets arbejde.
* Vigtigt at få de nye rådmænd introduceret til handicapområdet og handicapområdet.
* Mere viden ift. problemet om, at mennesker med kognitive handicaps i gennemsnit dør 20 år før alle andre.
* Vigtigt at handicaprådet kommer ud i byen og også besøger institutioner og nye steder.
* Fokus på nogle ordninger for at få mennesker med handicap i job. Chancen er der lige nu.
* Formandskabet skal skære igennem, hvis debatten bliver for detaljeret.
* Hvis handicaprådet skal hjælpe politikerne – skal handicaprådet være super, konkrete. Overordnede råd bliver sværere at omsætte til konkret handling.
* Mangfoldighed, boligmuligheder inde i byen og ligeværd.
* Huske helheden, dvs. at når vi gør noget i kommunen så skal mennesker med handicap tænkes ind, i stedet for at det hele tiden er specielle ønsker efterfølgende. Gøre politikken til noget, man har med på rygraden.
* Husk perspektivet på det gode liv. Hvis fokus kun bliver på økonomi, så er det vanskeligt.
* Få flere stemmer trukket ind i handicaprådet – også for at kunne kommunikere bedre.
* Vores forretningsorden skal have et serviceeftersyn.

I forhold til møder i handicaprådet for den kommende periode var der forskellige perspektiver, men det nærmede sig en konsensus omkring:

* Handicaprådet sigter efter at reducere antallet af møder (måske hen i retning af 8 årlige møder)
* Gerne med tema-tilgang, hvor man kommer lidt mere i dybden med emnerne.
* Nogle gange kan vi måske starte kl. 16.00
* Hybridmødeformen er ikke anbefalelsesværdig i forhold til at inkludere alle ligeværdigt i møderne.
* Nogle møder kan være kortere og alene på MS Teams.
* Der bliver gennemført dialogmøde med borgmesteren
* Der bliver gennemført møder med rådmændene. De nye rådmænd bliver prioriteret i starten.
* Idé om dagsmøde på et tidspunkt i perioden med workshops osv.

Der blev stillet et spørgsmål til de politiske repræsentanter i handicaprådet om de vil stille med suppleanter til rådet (Socialdemokraterne har en suppleant).

Formandskabet sætter sig sammen med sekretariatet og kommer med forslag til, hvordan den kommende forretningsorden, mødeplan mv. kan se ud.

1. **Politik for by-kvalitet og arkitektur v/stadsarkitekt Anne Mette Boye MTM**

Anne Mette lavede en kort gennemgang af politikken og de grundlæggende tanker, der er gjort. (oplægget eftersendes).

Bemærkninger fra Handicaprådet:

Ønsker:

Akutstikmæssigt pusterum

Grønne områder.

Samvær og fællesskaber som skabes naturligt via arkitekturen

Tempo

Det må gerne gå langsommere med at bygge by, hvis bare det bliver bedre end den lidt hurtige og hovsa-agtige tilgang, der er i dag. Eksempelvis: Aarhus Ø.

Udfordringer ift. tilgængelighed

Selv hvis bygherrerne overholdes bygningsreglementet så er der ikke nødvendigvis adgang til ejendommene, pga. forskelle i terræn. F.eks. Valdemarsgade og Ekserbergsgade, hvor der ikke er adgang til de midterste opgange. Det er ikke altid, at det bliver tjekket af kommunen, om bygningsreglementet rent faktisk kan overholdes.

Modspørgsmål: Hvad kan vi rent faktisk gøre?

En udfordring er, at man tillader at bygge for tæt i Aarhus Kommune. Hvis det kun kan løses ved en stige, så er det fordi der ikke er afstand nok mellem bygningerne. Hvis bebyggelsesprocenten skal være overholdt, kunne en løsning derfor være at bygge højere.

Mangfoldighed er en udfordring

Man har aldrig fået løst udfordringen med mangfoldighed. Der bor ikke særlig mange borgere med handicap i nye boliger. Eksempelvis Generationernes Hus. En af årsagerne er priserne på boliger. Hvis den gordiske knude skal løses, kunne det være relevant at se på den økonomiske tilgængelighed til boliger i byen.

1. **Gennemgang af udviklingsplanen for Tage Hansens Gade / Amtssygehuset, oplæg v/ projektleder Britta Lyager Degn, By-strategi, MTM**

**Britta gennemgik udviklingsplanen i oplægget (vedlagt referatet til rådets medlemmer).**

**Sagen behandles under det kommende møde i tilgængelighedsrådet.**

**Processen er bl.a., at nu har planen været i byrådet og er blevet vedtaget der. Nu sidder MTM med udbud, som kommer ud i løbet af foråret 2022. Sideløbende arbejdes videre med bylivsaktiviteter med bl.a. vinterherberg, udlejning til kunstnere og erhverv og gratis parkering.**

Bemærkninger fra handicaprådet:

Der er for lidt grønne områder.

Svar: Bebyggelsesprocent på 150 %. Den er forholdsvis lav på et område så tæt på byen. Og der er grønt i gårdrummene.

Hvad med handicapboligerne? Og bliver de spredt?

Svar: Der bliver alt andet lige 34 stk. MSB vil gerne have at handicapboligerne bliver fordelt ud i de almene boligers opgang. (Ud til Viborgvej).

1. **Opfølgning og anbefalinger fra det sidste Handicapråd**

De fleste tilstedeværende fra det nuværende handicapråd var med til at lave opsamlingen i det tidligere handicapråd. De fleste af anbefalingerne blev nævnt, under gennemgangen af vores mødeaktivitet og det vi skal arbejde videre med.

Formandskabet vil med sekretariatets hjælp skele til opsamlingen under den videre planlægning af handicaprådets møder mv.

1. **Henvendelser til Handicaprådet**
	1. Henvendelse fra Øjenlægen Vestergade 58.

Jens Lassen orienterede kort, at MSO ift. den konkrete henvendelse har indskærpet overfor Flextrafik, at de skal køre fra kantsted til kantsten/ gadedør til gadedør. Finn Amby nævnte, at handicaprådet er interesseret i at drøfte det generelle tema om kørsel og flextrafik, f.eks. under fællesmødet med Ældrerådet.

* 1. Anders briefede kort om en henvendelse fra direktørerne i BA og MSB om en klage fra Ældrerådet om, at de (såvel som handicaprådet) ikke var blevet hørt i en byrådssag om ældres og udsattes adgang til egne penge. En sag, der er startet med et SF-beslutningsforslag, men som også har nogle landspolitiske og lovgivningsmæssige aspekter, hvis der skal rettes op på forholdene. Henvendelsen til handicaprådet er sendt med referatet ud. Det blev aftalt, at sagen også passende kunne indeholdes i fællesmødet med Ældrerådet.
1. **Orienteringer**

**Polly ønskede, at et tema om flextrafik og kørsel godt kunne tages op på et kommende møde.**

**Der blev stillet spørgsmål til et indkaldt møde om BPA-ordningen – og det blev aftalt, at handicaprådet får en status på BPA-området på et kommende møde i rådet.**

1. **Eventuelt**

**Et input fra Mogens er blevet inkluderet under punkt 5 (Mangfoldighed i byen).**

1. **Evaluering af dagens møde**

**Der har været store udfordringer med lyden i Receptionslokalet, også pga. hybridmødeformen. Det blev aftalt, at sekretariatet finder andre lokaler, næste gang at handicaprådet mødes fysisk.**